**Referat fra ordinær generalforsamling i Foreningen Andelsgaarde tirsdag den 26. april 2022**

Dagsorden:

1. Valg af dirigent
2. Valg af referent
3. Forpersonens beretning til godkendelse
4. Godkendelse af regnskab
5. Fastsættelse af kontingent
6. Valg af forperson, kasserer, bestyrelse, revisor og evt suppleanter mv.
7. Diskussion af indkomne forslag
8. Eventuelt

1: Advokat Kim Meurs-Gerken blev valgt som dirigent uden indsigelser. Han konstaterede, at generalforsamlingen var rettidigt og lovligt indkaldt.

2: Foreningsdirektør Jacob Westergaard Madsen blev valgt som referent.

3: Rasmus Willig aflagde beretning for 2021 på baggrund af den allerede udsendte beretning. Tre højdepunkter blev nævnt: Nye forvaltere på Spaanbrogård (Sif og Andreas), ny foreningsdirektør (Jacob) og en flot række af donationer. Tre nøgletal blev gennemgået: 5.855.786 kr. i bankindestående per 31. december, 1.810.000 kr. indhentet i fondsstøtte til udbetaling i 2022 samt 825.000 kr. betalt kontakt for Spaanbrogård. Tre fokusområder for 2022 blev præsenteret: Etablering af hovedhuse og fælleshuse på alle tre gårde, mere formidling på SoMe og dagblade (giver flere medlemmer) og øget fokus på fonde og virksomheder. Og endelig blev tre konkrete mål for 2022 præsenteret: Ny gård i Jylland, fordobling af medlemstallet samt systematisering af fondsansøgninger.

Beretningen blev herefter godkendt.

4: Mogens Schneevoigt, som har stået for bogføring siden december, deltog under dette punkt.

Rasmus Willig gennemgik regnskabet. Det store bankindestående blev bemærket; det er bl.a. for at kunne betale Lerbjerggård, når hovedhuset er bygget. Foreningsdirektørens løn (siden september) er en ny udgift i regnskabet, men han tjener sig selv ind gennem de fondsmidler og donationer, han skaffer til foreningen. Årets resultat er 3.284.832 kr., og overskuddet er større end sidste år. Foreningen er ikke forpligtet til at have statsautoriseret revisor, men har det alligevel, bl.a. for at stå bedre over for fonde etc.

Regnskabet blev herefter godkendt.

5: Bestyrelsen indstillede til, at kontingentet på 150 kr. om måneden fastholdes.

Det blev herefter godkendt.

6: Rasmus Willig, Helene Bjerre Nielsen og Morten Dall var alle på valg og genopstillede. Phie Ambo og Sarah Hellebek var ikke på valg. Derudover stillede Bodil Holm og Anders Højlund op som nye medlemmer.

Forpersonen gjorde opmærksom på, at der kan sidde op til ni i bestyrelsen og opfordrede alle, der føler, at de kan bidrage, til at melde sig.

Da der ikke var andre opstillede end ovennævnte, blev alle valgt, og bestyrelsen konstituerede sig herefter på følgende vis:

Forperson: Rasmus Willig

Kasserer: Helene Bjerre-Nielsen

Øvrige bestyrelsesmedlemmer: Morten Dall, Phie Ambo, Sarah Hellebek, Anders Højlund og Bodil Holm.

Nikolaj Kure fra Baagøe/Schou blev genvalgt som revisor.

7: Bestyrelsen havde indstillet til en enkelt vedtægtstilføjelse for at kunne fuldbyrde generationsskiftet med LandbrugsLauget og Brinkholm. Forpersonen gennemgik de kooperative principper og understregede, at ingen kunne komme til at hæfte for evt gæld.

Godkendelsen af en ny paragraf 4.3 blev herefter godkendt.

8: Der var ingen nye punkter til dagsordenen, og dirigenten takkede herefter af.